ওদ্রে আজুলে
ওদ্রে আজুলে (ফরাসি: Audrey Azoulay, জন্ম: ৪ঠা আগস্ট ১৯৭২) একজন ফরাসি সরকারি কর্মকর্তা এবং রাজনীতিবিদ। তিনি ২০১৬ সাল থেকে ২০১৭ সাল পর্যন্ত ফ্রান্সের সংস্কৃতি মন্ত্রী হিসাবে কাজ করেন। তিনি ২০১৭ সাল থেকে জাতিসংঘ শিক্ষা, বিজ্ঞান ও সংস্কৃতি সংস্থার (ইউনেস্কো) মহাপরিচালক হিসেবে কাজ করছেন। সংস্থাটির ইতিহাসে তিনি এই পদে নির্বাচিত দ্বিতীয় নারী। ২০২১ সালে তিনি একই পদের দ্বিতীয়বারের মতো নির্বাচিত হন।